b'\n_START_ARTICLE_\nCezlak\n_START_SECTION_\nLega\n_START_PARAGRAPH_\nCezlak je naselje na ju\xc5\xbeni strani Pohorja, ki le\xc5\xbei v ozki dolini reke Oplotni\xc5\xa1\xc4\x8dice, ob cesti Oplotnica - Lukanja._NEWLINE_Naselje in kamnolom se nahajata okoli 3,5 km od Oplotnice, na nadmorski vi\xc5\xa1ini okoli 600 metrov.\n_START_SECTION_\nZgodovina\n_START_PARAGRAPH_\nStrnjeno naselje Cezlak je bilo do leta 1953 del naselja Kot, ki je \xc5\xbee na meji vi\xc5\xa1inske poselitve in ga prete\xc5\xbeno sestavljajo samotne kmetije, katerih prebivalci se pre\xc5\xbeivljajo ve\xc4\x8dinoma z gozdarstvom in \xc5\xbeivinorejo. _NEWLINE_Za\xc4\x8detek izkori\xc5\xa1\xc4\x8danja kamna v Cezlaku sega v leto 1864, intenzivneje pa so ga pri\xc4\x8deli izkori\xc5\xa1\xc4\x8dati po letu 1891. Rodbina Windischgraetz je prvotni kop raz\xc5\xa1irila in pri\xc4\x8dela z na\xc4\x8drtnim pridobivanjem. V posesti rodbine je kamnolom bil do leta 1919, ko ga je v najem vzel nem\xc5\xa1ki \xc5\xbeid Erlich, prebivajo\xc4\x8d v Zagrebu.\n_START_SECTION_\nGospodarstvo\n_START_PARAGRAPH_\nV Cezlaku se nahaja kamnolom kjer lomijo granodiorit, za katerega so prvotno mislili, da je granit oz. tonalit. _NEWLINE_Pribli\xc5\xbeno 300 m od kamnoloma je ob cesti proti Lukanji danes opu\xc5\xa1\xc4\x8deni manj\xc5\xa1i kamnolom, med doma\xc4\x8dini znan kot \xc2\xbbZeleni pruh\xc2\xab,  kjer so lomili \xc4\x8dizlakit   , ki ga je po kraju Cezlak leta 1939 poimenoval profesor Vasilij V. Nikitin. \xc4\x8cizlakit je globo\xc4\x8dnina, v glavnem iz svetlozelenega avgita, temnozelene rogova\xc4\x8de in belih plagioklazov. Nahajali\xc5\xa1\xc4\x8de te kamnine se v svetu tak\xc5\xa1ni obliki pojavlja le na tem mestu. \xc4\x8cizlakit je cenjen kot okrasni kamen, zaradi \xc5\xa1tevilnih mineralov, ki vsebujejo \xc5\xbeelezo, primernej\xc5\xa1i za zaprte prostore.'